Държавен вестник, бр. 73, 2009 г., стр. 13

БРОЙ  73	
Д Ъ Р Ж А В Е Н  В Е С Т Н И К 	
СТР.  13  
загуба на способността за печелене на доходи 
или съответстващата загуба на физическа 
способност.
3. Периодичните плащания могат да бъдат 
заменени с изплащането на еднократна сума:
а) ако степента на неработоспособност е 
ниска;
б) ако по мнението на компетентния орган 
еднократната сума ще бъде изразходвана по 
предназначение.
Член 37
Обезщетението за покрития риск, посочено 
в членове 34 и 36, се осигурява поне на защи­
тено лице, което е било наето на работа на 
територията на държава членка към момента 
на злополуката, ако полученото увреждане е 
следствие от злополуката, или към момента на 
възникване на заболяването, ако увреждането 
е възникнало в резултат на това заболяване, 
както и под формата на периодични плащания 
в случай на смърт на лицето, което осигурява 
издръжката, предоставяни на вдовицата и 
децата му.
Член 38
Обезщетението, посочено в членове 34 и 36, 
се предоставя за времетраенето на обхванатия 
случай с това изключение, че при нерабо­
тоспособност то не следва да се изплаща за 
първите три дни на всеки конкретен случай 
на спиране на доходите.
РАЗДЕЛ VII. СЕМЕЙНО ОБЕЗЩЕТЕНИЕ
Член 39
Всяка държава членка, за която този раз­
дел на конвенцията е в сила, осигурява на 
защитените лица предоставяне на семейно 
обезщетение в съответствие със следващите 
разпоредби на този раздел.
 Член 40
Покритият риск се отнася до отговорността 
за отглеждането на деца съгласно определе­
нията.
Член 41
Защитените лица включват:
а) определени категории наети лица, със­
тавляващи не по-малко от 50 процента от 
общия брой на всички наети лица; или
б) определени категории от икономиче­
ски активното население, съставляващи не 
по-малко от 20 процента от общия брой на 
пребиваващите лица; или
в) всички пребиваващи лица, чиито доходи 
за времетраенето на обхванатия случай не 
превишават определени граници; или
г) определена категория наети лица, със­
тавляващи не по-малко от 50 процента от 
общия брой на наетите лица в индустриални 
предприятия с не по-малко от 20 души пер­
сонал, когато е в сила декларация, направена 
в съответствие с член 3.
Член 42
Обезщетението се предоставя под фор­
мата на:
а) периодично плащане на защитените 
лица, които имат завършен определен пра­
вопораждащ период; или
б) предоставяне на/или за деца на храна, 
дрехи, подслон, условия за отдих или помощ 
в домакинството; или
в) комбинация от букви „а“ и „б“.
Член 43
Обезщетението по член 42 се изплаща поне 
на защитените лица, които в рамките на опре­
делено време имат завършен правопораждащ 
период, изразяващ се в 3 месеца на внасяне 
на осигуровки или на трудова заетост или в 
едногодишно пребиваване в страната.
Член 44
Общият размер на обезщетенията, изпла­
щани на защитените лица съгласно член 42, 
се равнява на:
а) 3 процента от заплатата на типичен, въз­
растен, неквалифициран работник от мъжки 
пол, определени в съответствие с разпоред­
бите на член 66, умножени по общия брой на 
децата на защитените лица; или
б) 1,5 процента от горепосочената работна 
заплата, умножени по общия брой на децата 
на всички пребиваващи лица.
Член 45
Когато обезщетението се състои от пери­
одични плащания, то се изплаща за време­
траенето на обхванатия случай.
РАЗДЕЛ VIII. ОБЕЗЩЕТЕНИЕ ЗА БРЕМЕН­
НОСТ И РАЖДАНЕ
Член 46
Всяка държава членка, за която този раз­
дел на конвенцията е в сила, осигурява на 
защитените лица обезщетение за бременност 
и раждане съгласно следващите разпоредби 
на този раздел.
Член 47
Обхванатите случаи включват бременност, 
раждане и произтичащите от тях последици, 
както и спиране на доходите, както е опреде­
лено в националните закони или подзаконови 
актове.
Член 48
Защитените лица включват: